Va e cci trova la birritta nova framanti, 'n testa; e chi fa? la sira, quannu li beccamorti si pigghiaru a Giufà e lu purtaru a la Chiesa pi poi vurcallu, cci iju pi d'appressu, e senza fârinni addunari a nuddu si 'nfilò 'nta la Chiesa. Ddoppu un pizzuddu trasutu, putia essiri accussì, versu menz'ura di notti, tràsinu e tràsinu 'na pocu di latri; ca javanu pi jirisi a spârtiri un sacchiteddu di dinari ch'avìanu arrubbatu.